钦定古今图书集成/理学汇编/学行典/第264卷 > 沈𫖮
## 钦定古今图书集成/理学汇编/学行典/第264卷 > 沈𫖮

按《梁书处士传》：“沈𫖮，字处默，吴兴武康人也。父坦之，
齐都官郎。𫖮幼清静，有至行，慕黄叔度、徐孺子之为
人。读书不为章句，著述不尚浮华。常独处一室，人罕
见其面。𫖮从叔勃贵显齐世，每还吴兴，宾客填咽，𫖮
不至其门。勃就之，𫖮送迎不越于阃。勃叹息曰：‘吾乃
今知贵不如贱’。俄征为南郡王左常侍，不就。𫖮内行”
甚修，事母兄最孝友，为乡里所称慕。永明三年，征著
作郎，建武二年，征太子舍人，俱不赴。永元二年，又征
通直郎，亦不赴。𫖮素不治家产，值齐末兵荒，与家人
并日而食。或有馈其梁肉者，闭门不受，唯以樵采自
资，怡怡然恒不改其乐。天监四年，大举北代，订民丁吴兴太守柳恽以𫖮从役，扬州别驾陆任以书责之，
恽大惭，厚礼而遣之。其年卒于家。所著文章数十篇。